2.

Spremembe obveznosti javnih služb so: A. Najmanjša pogostost letov in najmanjše število razpoložljivih sedežev vsak teden na vsaki letalski progi Atene–Kitera Pet povratnih letov na teden in skupno 200 sedežev na teden in smer pozimi. Sedem povratnih letov na teden in skupno 280 sedežev na teden in smer poleti. Atene–Naksos Šest povratnih letov na teden in skupno 192 sedežev na teden in smer pozimi. Osem povratnih letov na teden in skupno 200 sedežev na teden in smer poleti. Atene–Paros Deset povratnih letov na teden in skupno 170 sedežev na teden in smer pozimi. Devetnajst povratnih letov na teden in skupno 330 sedežev na teden in smer poleti. Atene–Κarpatos Pet povratnih letov na teden in skupno 250 sedežev na teden in smer pozimi. Osem povratnih letov na teden in skupno 400 sedežev na teden in smer poleti. Atene–Sitia Štirje povratni leti na teden in skupno 120 sedežev na teden in smer pozimi. Pet povratnih letov na teden in skupno 150 sedežev na teden in smer poleti. Atene–Skiatos Dva povratna leta na teden in skupno 30 sedežev na teden in smer pozimi. Sedem povratnih letov na teden in skupno 280 sedežev na teden in smer poleti. Solun–Krf Štirje povratni leti na teden in skupno 200 sedežev na teden in smer pozimi. Pet povratnih letov na teden in skupno 250 sedežev na teden in smer poleti. Rodos–Kos–Leros–Astipalaja Dva povratna leta na teden in skupno 30 sedežev na teden in smer pozimi. Trije povratni leti na teden in skupno 45 sedežev na teden in smer poleti. Krf–Aktio–Kefalenija–Zakintos Dva povratna leta na teden in skupno 30 sedežev na teden in smer pozimi. Trije povratni leti na teden in skupno 45 sedežev na teden in smer poleti. Trajanje zimskega in poletnega obdobja določi IATA (Mednarodno združenje letalskih prevoznikov). Če je povprečna zasedenost vseh letov na eni progi v predhodnem obdobju presegla 75 %, se lahko najmanjša pogostost letov na teden ali najmanjše število sedežev, ki so na razpolago vsak teden, poveča sorazmerno z ugotovljenim povečanjem zasedenosti. O tem povečanju se šest mesecev pred začetkom uporabe s priporočenim pismom obvesti prevoznika, ki opravlja zračni prevoz, in ne začne veljati, preden ga Evropska komisija ne objavi v Uradnem listu Evropske unije. Kadar zmogljivost uporabljenih zrakoplovov ne zadošča za najmanjšo tedensko razpoložljivost sedežev (določeno v odstavku 2(a)), se lahko pogostost letov sorazmerno poveča. Če so leti odpovedani zaradi vremenskih razmer, se morajo opraviti v dnevih takoj zatem, da se izpolni tedenska zahteva ob upoštevanju najmanjšega števila ponujenih sedežev iz odstavka 2(a). B. Tarife Enosmerna vozovnica v ekonomskem razredu ne sme presegati naslednjih zneskov: — med Atenami in Kitero: 48 EUR, — med Atenami in Naksosom: 62,70 EUR, — med Atenami in Parosom: 61,70 EUR, — med Atenami in Κarpatosom: 73,20 EUR, — med Atenami in Sitio: 71,10 EUR, — med Atenami in Skiatosom: 53,30 EUR, — med Solunom in Krfom: 70 EUR, — med Rodosom in Kosom: 46 EUR, — med Rodosom in Astipalajo: 52,20 EUR, — med Rodosom in Lerosom: 52,20 EUR, — med Kosom in Astipalajo: 52,20 EUR, — med Kosom in Lerosom: 46 EUR, — med Astipalajo in Lerosom: 46 EUR, — med Krfom in Aktio: 40,70 EUR, — med Krfom in Kefalonijo: 40,70 EUR, — med Krfom in Zakintosom: 52,20 EUR, — med Aktio in Kefalonijo: 35,50 EUR, — med Aktio in Zakintosom: 40,70 EUR, — med Kefalonijo in Zakintosom: 33,50 EUR. Zgornji zneski se lahko povečajo v primeru nepredvidenega povečanja stroškov opravljanja storitve, ki je izven nadzora prevoznika. Ta podražitev se sporoči prevozniku, ki opravlja storitev, vendar pa ne začne veljati, dokler je Evropska komisija ne objavi v Uradnem listu Evropske unije. C. Nemoteno delovanje V skladu s členom 4(1)(c) Uredbe (EGS) št. 2408/92 mora prevoznik, ki namerava opravljati redni zračni prevoz na teh progah, jamčiti, da bo opravljal prevoz na progi neprekinjeno najmanj 12 mesecev. Število letov, odpovedanih iz razlogov, za katere je odgovoren prevoznik, ne sme presegati 2 % skupnega števila letov na leto, razen v primerih višje sile. Letalski prevoznik mora o kakršnem koli namenu, da preneha zračne prevoze na kateri koli od zgoraj navedenih prog, najmanj šest mesecev pred ustavitvijo zračnih prevozov uradno obvestiti oddelek za dvostranske sporazume o zračnem prometu v direktoratu za zračne dejavnosti pri upravi za civilno letalstvo. D. Zaradi posebnega značaja zadevnih letalskih prog morajo biti letalski prevozniki sposobni dokazati, da kabinsko osebje, ki skrbi za potnike na zgoraj navedenih progah, govori in razume grško.